สวัสดีค่ะ หนูเป็นตากุ้งยิง ให้กินยาฆ่าเชื้อ แล้วก่อนหน้านี้หนูชอบมึนหัวแล้วก็อาเจียน หนูกินยาแก้มึนงงเม็ดสีเหลืองกับยาฆ่าเชื้อร่วมกันได้ไหมคะ
สวัสดีค่ะ ยาบรรเทาอาการมึนหัวและอาเจียน เม็ดสีเหลือง น่าจะเป็นยา Dimenhydrinate (ไดเมนไฮดริเนต) ซึ่งไม่ได้มีปฏิกิริยาต่อยาปฏิชีวนะชนิดต่างๆ ไม่ได้ทำให้ประสิทธิภาพของยาปฏิชีวนะลดลง ดังนั้น สามารถที่จะทานร่วมกันได้ค่ะอย่างไรก็ตาม หากหลังจากนี้ ยังคงมีอาการมึนหัวและอาเจียนบ่อยๆ ก็ควรไปพบแพทย์เพื่อตรวจหาสาเหตุ โดยในเบื้องต้น หากมีเพศสัมพันธ์ ควรรีบตรวจหาการตั้งครรภ์ดูก่อน เพราะหากตั้งครรภ์ ยาที่ทานไป อาจมีผลกับทารกได้ แต่หากไม่ได้ตั้งครรภ์ สาเหตุอาจเกิดจาก เช่น มีภาวะโลหิตจาง เกลือแร่ในร่างกายขาดสมดุลจากสาเหตุต่างๆ การมีความเครียด วิตกกังวล นอนไม่หลับ เป็นต้น